[Video] 'Dit is nie Trevor Noah se vertoning nie' – EFF-LP aan giggelende Zuma | Maroela Media
Pres. Zuma Donderdag in die Nasionale Vergadering. Foto: Flickr/GovernmentZA
Pres. Jacob Zuma is Donderdag deur 'n EFF-LP aangevat vir sy klaarblyklike voorliefde om te giggel terwyl LP's hom oor sake van nasionale belang probeer ondervra.
Mbuyiseni Ndlozi, EFF-LP, het tydens Zuma se vraag-en-antwoord-sessie in die Nasionale Vergadering opgestaan en aan Zuma gevra hoekom hy lag terwyl die land aandring op ernstige antwoorde oor sake van belang soos die studentebetogings vir gratis hoër onderwys en die droogte waaronder die land gebuk gaan.
"Ons moet ernstig opgeneem word. Die president antwoord 'n vraag, sê absoluut niks en lag dan. Dit beteken ons vrae is grappies hier. Ek het al vir hom gesê hierdie is nie Trevor Noah se vertoning nie. Die mense van Suid-Afrika soek antwoorde," het Ndlozi gesê.
"Ek weet nie hoe om my lag te keer nie," het Zuma geantwoord. "Ek sal altyd lag."
Mmusi Maimane, parlementêre leier van die DA, het Zuma daarvan beskuldig dat hy nie van die vraag-en-antwoord-sessie gebruik gemaak het om die aankoop van 'n nuwe presidensiële straler van R4 miljard te veroordeel het nie. Volgens Maimane het Zuma eerder net regdeur die sessie gelag terwyl miljoene Suid-Afrikaners ly weens die korrupsie en wanbestuur wat endemies is aan sy regering.
EFF Jacob Zuma video
Zuma kom dom en ligsinnig voor. N president wat nie eers getalle kan reg uitspreek nie en begin giggel oor vrae in die parlement.. klink nie of hy iets ernstig opneem nie.
En hier bewys dit weereens, ons land het in n sirkus verval. Mense wat gaan verder van ons land word, water tekort, plekke maak toe…en wat doen ons president lag???
Ag mense laat hom tog maar lag. Te minste is hy nie nors nie.
Die spreekwoord is nou ongeldig: Lag en die wêreld lag saam met jou.
In die naam van demokrasie het Zuma en Anc SA se ekonomie vernietig, en word Afrikaners vir 21jaar onderdruk.In Zuma se twee termyne het hy meer skade aangerig as goed.Die feit dat Zuma lag, wys dat hy nie weet wat hy doen nie en tree hy uiters arrogant ip.Vandag in Burger se hy:"Almal is mal oor die Anc, daarom kan hulle nie ophou praat van die Anc nie".Prez, hulle praat so baie van jou Anc, omdat u en u Anc alles vernietig in SA!